Pri slove FRANCÚZSKA MANIKÚRA si predpokladám každý automaticky predstaví klasickú bielu, zvýraznenú špičku. Dnes sa však už nechtovému dizajnu medze nekladú a tak, ako i v make-upe existuje rôznorodá škála trendov, to isté platí i v nechtovom dizajne. Prinášame vám preto zopár tipov, pre niekoho možno extravagantných, ako inak sa dá ozvláštniť francúzska manikúra.
Čierna dúha
Hodí sa skôr na kratšie a oblé nechty, aby dúha vytvorila prirodzenejší oblý vzhľad. Ako podklad použite čiernu farbu, aby farebné pásiky lepšie vynikli a zafixujte transparentným lakom.
Čiernobiela grafika
Vyhrajte sa s čiernobielymi grafickými detailami, či už na čiernom podklade alebo na bielom. Vyzerá to veľmi efektne.
Francúzska linka
Minimalistickým poňatím francúzskej manikúry je francúzska línia, ktorá pôsobí veľmi decentne a jednoducho. Stačí sa "len" sústrediť na rovnú čiaru a manikúra je hotová! A čo sa týka farieb, tým sa medze nekladú 🙂
Monochromatické rozdelenie
Tento monochromatický vzhľad možno kombinovať s rôznymi farbami, dôležité je však najskôr naniesť jednu farbu, nechať ju poriadne vysušiť a až následne naniesť ďalší odtieň. Skvelou pomôckou na rovné oddelenie jednotlivých farieb môže byť obyčajná lepiaca páska.
Mramorový dizajn
Mramorové nechty sú trendy, čo takto to skúsiť napríklad v lete len na špičky nechtov? Skvelý tip, ako oživiť klasickú bielu francúzsku manikúru.
Farebné ombré
Niečo "INÉ" môžete docieliť aj použitím techniky ombré. Dôležité je však začať od najspodnejšej vrstvy, ktorú je potrebné nechať dostatočne vyschnúť a až nakoniec venovať pozornosť špičke, teda oblúku.
Dvojité línie
Opäť niečo pre minimalistky. Ide o klasickú francúzsku špičku doplnenú o líniu v strede nechtu, ktorá by mala lemovať špičku, resp. jej oblý tvar.
Francúzska manikúra naopak
Kto povedal, že oblúčik musí byť práve na špičke nechtu?
Ak neviete ako na to, tu máte pomôcku 🙂
Tak čo, vyskúšate to?
Zdroj: elle.com